CELEX: 32007D0421
Language: lv
Date: 2007-06-14 00:00:00
Title: 2007/421/EK: Komisijas Lēmums ( 2007. gada 14. jūnijs ), ar ko atceļ Lēmumu 96/587/EK par to atzīto organizāciju saraksta publicēšanu, ko dalībvalstis paziņojušas saskaņā ar Padomes Direktīvu 94/57/EK (izziņots ar dokumenta numuru K(2007) 2379)   (Dokuments attiecas uz EEZ)

19.6.2007   
            
            
               LV
            
            
               Eiropas Savienības Oficiālais Vēstnesis
            
            
               L 157/18
            
         
      KOMISIJAS LĒMUMS
   
   (2007. gada 14. jūnijs),
   ar ko atceļ Lēmumu 96/587/EK par to atzīto organizāciju saraksta publicēšanu, ko dalībvalstis paziņojušas saskaņā ar Padomes Direktīvu 94/57/EK
   (izziņots ar dokumenta numuru K(2007) 2379)
   (Dokuments attiecas uz EEZ)
   (2007/421/EK)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 1994. gada 22. novembra Direktīvu 94/57/EK par kopīgiem noteikumiem un standartiem attiecībā uz organizācijām, kas pilnvarotas veikt kuģu pārbaudes un apsekojumus, un attiecīgajām darbībām, kuras veic valsts administrācijas jūras lietu jomā (1), un jo īpaši tās 4. panta 4. punktu,
   tā kā:
   
               (1)
            
            
               Komisijas Lēmumā 96/587/EK (2) ir uzskaitītas organizācijas, ko dalībvalstis atzinušas atbilstīgi Direktīvai 94/57/EK.
            
         
               (2)
            
            
               Atbilstīgi Direktīvas 94/57/EK 4. panta 5. punktam tās organizācijas, kuras 2002. gada 22. janvārī jau ir atzītas, pamatojoties uz minēto direktīvu, tiek uzskatītas par atzītām arī turpmāk.
            
         
               (3)
            
            
               Ar Komisijas Lēmumu 2005/623/EK (3) uz trīs gadiem pagarināta sabiedrības Hellenic Register of Shipping ierobežota atzīšana, attiecinot to uz Grieķiju un Kipru.
            
         
               (4)
            
            
               Ar Komisijas Lēmumu 2006/382/EK (4) pagarināta sabiedrības Hellenic Register of Shipping ierobežota atzīšana, attiecinot to uz Maltu.
            
         
               (5)
            
            
               Ar Komisijas Lēmumu 2006/660/EK (5) uz trīs gadiem piešķirta Kopienas atzīšana Polijas Kuģu reģistram, attiecinot to uz Čehiju, Kipru, Lietuvu, Maltu, Poliju un Slovākiju.
            
         
               (6)
            
            
               Lēmums 96/587/EK ir novecojis, tādēļ tas ir jāatceļ. Eiropas Savienības Oficiālajā Vēstnesī regulāri jāpublicē atbilstīgi Direktīvai 94/57/EK atzīto organizāciju atjaunināts saraksts,
            
         IR PIEŅĒMUSI ŠO LĒMUMU.
   1. pants
   Lēmumu 96/587/EK atceļ.
   2. pants
   Transporta un enerģētikas ģenerāldirektors katru gadu līdz 1. jūlijam publicē Eiropas Savienības Oficiālajā Vēstnesī atbilstīgi Direktīvai 94/57/EK atzīto organizāciju sarakstu.
   3. pants
   Šis lēmums ir adresēts dalībvalstīm.
   
      Briselē, 2007. gada 14. jūnijā
      
         
            Komisijas vārdā —
         
            priekšsēdētāja vietnieks
         
         Jacques BARROT
         
      
   
   
      (1)  OV L 319, 12.12.1994., 20. lpp. Direktīvā jaunākie grozījumi izdarīti ar Eiropas Parlamenta un Padomes Direktīvu 2002/84/EK (OV L 324, 29.11.2002., 53. lpp.).
   
      (2)  OV L 257, 10.10.1996., 43. lpp. Lēmumā jaunākie grozījumi izdarīti ar Lēmumu 2002/221/EK (OV L 73, 15.3.2002., 30. lpp.).
   
      (3)  OV L 219, 24.8.2005., 43. lpp.
   
      (4)  OV L 151, 6.6.2006., 31. lpp.
   
      (5)  OV L 272, 3.10.2006., 17. lpp.